Osnovna škola fra Kaje Adžića Pleternica raspisuje sljedeći

JAVNI NATJEČAJ

*za davanje u zakup zemljišta u k.o. Pirovac, k.č. 578/1*

1. Predmet natječaja je davanje u zakup zemljišta u k.o. Pirovcu, k.č. 578/1, veličine 1190 m2, u skladu s prostornim planom općine Pirovac, u vremenu od 15.veljače 2024. do 15.veljače 2029. godine.

2. Početni iznos godišnje zakupnine iznosi 4.500,00 €.

Osim obveznog iznosa zakupa, ponuditelj može dati ponudu i za ulaganje u svrhu uređenja zemljišta koje je predmet natječaja. Ponuditelj je obvezan navesti iznos koji planira uložiti u svrhu uređenje predmetnog zemljišta.

Ukoliko je zbog ulaganja u uređenje zemljišta potreban duži period najma, škola iznimno, uz prethodnu suglasnost Školskog odbora, može dati suglasnost za najam za period od 10 godina.

Škola si daje za pravo ne prihvatiti ponudu izvan obvezne ponude zakupa.

3. Zemljište koje je predmet natječaja daje se u zakup na rok od pet (5) godina i ne može se dati u podzakup drugoj osobi, bez prethodne suglasnosti najmodavca.

4. Natjecati se mogu fizičke osobe koje imaju uredno registriranu djelatnost obrta i pravne osobe registrirane u Republici Hrvatskoj i članicama Europske unije koje ispunjavaju uvjete natječaja.

U pisanoj ponudi obvezno se navodi:

- ime i prezime, odnosno naziv i adresa ponuditelja, OIB, broj žiro računa za slučaj povrata uplaćene jamčevine, te broj telefona i e-mail adresa.

- ponuđeni iznos zakupnine izražen u eurima u apsolutnom iznosu, a ne u postotku ili u opisnom iznosu u odnosu na druge ponuditelje.

Uz pisanu ponudu sudionici u natječaju obvezni su priložiti:

- dokaz o uplaćenoj jamčevini

*-* izvornik ili preslik rješenja o upisu u registar obrta ako je ponuditelj obrtnik,

- izvornik ili preslik rješenja o upisu u sudski registar ako je ponuditelj pravna osoba,

- dokaz o ostvarivanju prvenstva prava iz točke 5. ovog natječaja.

- ukoliko se na natječaj javljaju osobe iz članica Europske unije dužne su priložiti drugi jednako vrijedan dokument kojim dokazuju traženo.

Za sudjelovanje u natječaju, ponuditelji su dužni uplatiti jamčevinu u visini 20% od početne cijene na žiro račun OŠ fra Kaje Adžića Pleternica broj HR3625000091501152109, poziv na broj – HR00 76826869298.

5.Ukoliko u natječaju sudjeluju osobe koje temeljem važećeg Zakona o pravima hrvatskih branitelja iz Domovinskog rata i članova njihovih obitelji ostvaruju prvenstveno pravo na sklapanje ugovora o zakupu poslovnog prostora, dužni su uz ponudu priložiti važeće:

- Uvjerenje nadležnog ureda državne uprave u jedinici područne (regionalne) samouprave za članove obitelji smrtno stradalog, zatočenog ili nestalog hrvatskog branitelja iz Domovinskog rata i hrvatske ratne vojne invalide iz Domovinskog rata,

- Potvrdu Ministarstva obrane odnosno Ministarstva unutarnjih poslova za dragovoljce i ostale branitelje iz Domovinskog rata,

Osobe iz prethodnog stavka dužne su uz ponudu priložiti i potvrdu Hrvatskog zavoda za mirovinsko osiguranje da nisu korisnici mirovine ostvarene temeljem Zakona o pravima hrvatskih branitelja iz Domovinskog rata i članova njihovih obitelji.

6. Pisane ponude s ponuđenim iznosom zakupnine i pripadajućim dokazima i prilozima dostavljaju se u zatvorenom omotu s naznakom “ „Natječaj za zakup zemljišta u k.o. Pirovac“, na adresu OŠ fra Kaje Adžića Pleternica, Školska 2 34 310 Pleternica.

Ponude se moraju dostaviti i biti zaprimljene putem urudžbenog zapisnika najkasnije do 15:00 sati 29.siječnja 2024. godine, bez obzira na način dostave.

7. Ponuda mora biti potpisana od strane ponuditelja te ovjerena pečatom.

*8.* Kriterij za odabir najpovoljnijeg ponuditelja u natječaju je najveći ponuđeni iznos zakupnine uz ispunjavanje uvjeta propisanih natječajem.

Ukoliko je uz ponudu visine zakupnine, ponuđen iznos ulaganja u uređenje zemljišta, škola ponudu može prihvatiti ako je procjena da je ponuda u interesu škole. Ako je prihvati, kriterij odabira je zbroj iznosa ponuđene zakupnine i ponude ulaganja u predmetno zemljište. Ako je ne prihvati, kriterij je visina ponuđenog zakupa.

Škola zadržava pravo usklađenja iznosa zakupnine s godišnjom stopom inflacije.

Pravo prvenstva u slučaju ponuđene iste visine zakupnine, i uz ispunjavanje ostalih uvjeta natječaja, imaju osobe koje temeljem važećeg Zakona o pravima hrvatskih branitelja iz Domovinskog rata i članova njihovih obitelji ostvaruju prvenstvo pravo na sklapanje ugovora o zakupu poslovnih prostora.

9. U slučaju da na natječaj stignu dvije ili više ponuda s jednakim iznosima ponuđene zakupnine i udovoljavaju uvjetima natječaja, a ponuditelji nisu osobe iz točke 5. ovog Natječaja, javni natječaj će se nastaviti usmenim javnim nadmetanjem tih ponuditelja, odmah nakon otvaranja ponuda.

Ako se ponuditelji ne odazovu javnom nadmetanju smatrat će se da su odustali od svoje ponude.

10. Otvaranje ponuda obavit će se 31.siječnja 2024. godine u 10:00 sati u prostoriji OŠ fra Kaje Adžića Pleternica.

Nepravodobne ponudese neće razmatrati i iste će se odbaciti, a nepotpune ponude će se odbiti.

11. OŠ fra Kaje Adžića Pleternica zadržava pravo neprihvaćanja niti jedne ponude, bez obzira na ponudbene uvjete.

12. Ponuditelju čija ponuda bude prihvaćena, uplaćena jamčevina uračunava se u zakupninu, a ponuditelju čije ponude ne budu prihvaćene, i ponuditelju koji odustane od ponude prije otvaranja ponuda, uplaćena jamčevina vraća se u roku od 15 (petnaest) dana od dana donošenja odluke o odabiru.

Ponuditelju čija ponuda bude prihvaćena, a koji odustane od ponude nakon otvaranja ponuda, ili odustane od sklapanja ugovora o zakupu zemljišta, gubi pravo na povrat uplaćene jamčevine.

13. U slučaju da ponuditelj koji je ponudio najviši iznos zakupnine, odustane od ponude nakon provedenog postupka otvaranja pisanih ponuda, ne izabire se drugi najpovoljniji ponuditelj, već se može raspisati novi natječaj.

14. Odluku o odabiru najpovoljnijih ponuditelja donosi ravnatelj škole.

Odluka iz prethodnog stavka bit će dostavljena svim ponuditeljima pisanim putem u roku 15 dana, od dana donošenja iste. Na odluku o odabiru, nezadovoljni ponuditelj ima pravo prigovora u roku od 8 (osam) dana, od dana primitka, koju podnosi ravnatelju.

Odluka o prigovoru je konačna.

15. Najpovoljniji ponuditelj dužan je potpisati ugovor o zakupu zemljišta u roku od 8 (osam) dana, računajući od dana dostave poziva na potpis ugovora.

Ravnatelj škole:

Hrvoje Galić, prof.

KLASA:406-06/24-01/1

URBROJ: 2177-29-01-24-1

Pleternica, 15.siječnja 2024.